er oprette og glatte med blaaagtig-gTønne Blade, der er flade, 

 temmelig- brede og ofte drejede saaledes, at den glinsende, 

 med kun faa Spalteaabninger udstyrede Underside vender 

 opad, medens Oversiden, der har de fleste Spalteaabninger 

 vender nedad og saaledes beskyttes dels mod 

 stærk Fordampning men navnlig mod for 

 stærk Væde, idet den nedadvendte Overside 

 med Spalteaabningerne slet ikke |kommer i 

 Berøring med Regnen, saa at Spalteaab- 

 ningerne ikke tilstoppes af Vand, hvilket i 

 høj Grad hindrei' Transpirationen og der- 

 igennem paa forskellig Maade kan skade 

 Planten. Dusken er sammentrængt, tæt- 

 blomstret, valseformet, omtrent 3 Tm. 

 (8 Cm.) lang, og har sædvanlig fem kort- 

 stilkede, enblomstrede Smaaaks paa hver 

 Gren og spidse, langhaarede, oprette Yder- 

 avner. Støvknapperne er violette, under 

 Blomstringen purpurfarvede og efter Blom- 

 stringen gule. Griflerne er laadne. Ved sine 

 bløde og saftfulde Straa og Blade, der gerne 

 ædes af Kvæg og Heste, ved sin tidlige 

 Fremkomst, og derved at den ofte blomstrer 

 flere Gange og især paa lidt fugtige Steder 

 holder sig længe grøn, er Rævehalen en af 

 vore bedste Græsarter. Som hos Græsplanterne 

 i det hele taget er der i dens Stængler og 

 Blade indlejret saa megen Kisel eller Kalk, 

 at de derved er beskyttet mod at angribes af Sneglene, 

 medens Husdyrene har saa stærke Tygge- og Fordøjelses- 

 redskaber, at de formaar at give sig i Lag saa vel med 

 denne som med de fleste andre Græsarter. Rævehalen 

 blomstrer om Forsommeren i Maj og Juni. Foruden paa 

 Enge findes den ogsaa ved Vejgrøfter og paa Græsmarker. 

 Almindelig er den kun i Østsjælland og paa Bornholm, i 

 det øvrige Danmark er den ret sjælden. Den kaldes ogsaa 



Eng-Rævehale (Alo- 

 pecorus prateiisis). 



